Borrero txiki bat

Borrero txiki bat  Xabier Mendiguren Elizegik 2025ean plazaratutako eleberri laburra da. Beste eleberrietan moduan hemen ere haur baten ikuspegia hartuko du mundua ikusteko. Originaltasuna, ordea, protagonista Guardia Zibilen Intxaurrondoko kuartelean bizi den haur bat dela. Benetako erreferentziak baditu liburuak, baina fikzioa da goitik behera. Oso latza izan da torturaren kronikaren jarrian sortutako honetan euskal gatazka beste ikuspuntu batetik agertu zuen egileak, Intxaurrondoko guardia zibil baten semea protagonista delarik. «Zilegiak dira ikuspuntu desberdinak», zioen Mendigurenek. Elkar argitaletxearen eskutik plazaratu zuen lan hau idazleak.

 Historia 
Idazleak zehaztu duenez, Joxe Arregi ETAko kidea hil zuen torturaren kronika egin zuen lan hori atera eta gero «antzeko protagonistekin» gehiago ikertzen aritu zen eta «inoiz entzun edo irakurri ez nituen» gertakari batzuk deskubritu zituen, kuarteletan gertatzen zirenak, hain zuzen ere.

 Argumentua 
Ivan du protagonista, Andaluzian sortutako guardia zibil baten semea, Zamoran jaioa, eta haren bizipenek, kezkek eta gogoetek ardazten dute liburua. Zer sentitzen du Intxaurrondoko kuartelean bizi den haur batek? Nola pentsatzen du 80ko hamarkadan Guardia Zibilaren kaserna izugarri hartan hazitako gazte batek? Beldur ote da gauetan? Jabetzen ote da beretarrek eragiten duten beldurraz? Ze harreman du handik kanpoko neska-mutilekin? Besteren larruan sartzeko ariketa deigarri bat egin zuen egileak, eta enpatia horretatik pertsonaia konplexu bat sortu, gure herriaren itzalgune zenbaiti argia emateko, gure historiaren pasarte ezezagun batzuk agerira ekartzeko. Bere laburrean intentsitate handiko eleberri labur bat da hau, teknika-aldaketa eta gidoiaren biragune usteka-bekoei esker irakurlea erne mantenduko duena amaierara iritsi arte. Eta agian luzaz pentsaraziko diona gero, irakurritakoaz.https://elkarargitaletxea.eus/liburuak/borrero-txiki-bat/

 Beste ikuspuntu bat 
Aintzane Muguruza gizarte ekintzaileak lagunduta aurkeztu zuen liburua Mendigurenek. Muguruzaren aburuz, pertsonaiaren hautuak bestelako aukera bat zabaldu dio Mendigureni euskal gatazkaren muinean murgiltzeko: «ETAk armak utzi zituenetik urteak joan dira, eta horrek parada ematen du beste espazio batzuetatik hitz egiteko eta oraindik ere tabu diren ikuspuntuak adierazteko». Alde horretatik, Borrero txiki bat «ezinbesteko nobela bat» dela esan zuen Muguruzak.https://www.berria.eus/kultura/intxaurrondoko-kuarteleko-ume-baten-bizipenak-eraman-ditu-nobelara-xabier-mendigurenek_2140240_102.html

 Erreferentziak 

 Ikus, gainera 
 Oso latza izan da

 Kanpo estekak 
 Garbine Ubedak Xabier Mendigureni egindako elkarrizketa, Berria, 2025/04/10

Kategoria:2020ko hamarkadako eleberriak
Kategoria:2025eko liburuak
Kategoria:Euskarazko eleberriak
Kategoria:Xabier Mendiguren Elizegiren eleberriak
Kategoria:Eleberri laburrak
Kategoria:ETAri buruzko liburuak
Kategoria:Tortura Euskal Herrian
Kategoria:XX. mendean girotutako eleberriak
Kategoria:Elkar argitaletxearen liburuak